На основу члана 16. Закона о концесијама („Службени гласник Републике Српске“, број 59/13) и Одлуке о покретању поступка додјеле концесије за истраживање угља на локалитету „Медна“, код Мркоњић Града („Службени гласник Републике Српске“, број 113/17), Министарство индустрије, енергетике и рударства р а с п и с у ј е

**ЈАВНИ ПОЗИВ**

**за подношење понуда за додјелу концесије за истраживање угља на локалитету „Медна“, код Мркоњић Града**

1. **Предмет концесије и локација**

Предмет концесије је истраживање угља на локалитету „Медна“, код Мркоњић Града. Локација на којој ће се вршити истраживање угља налази се на око 22 км југозападно од Мркоњић Града, и омеђена је са граничним преломним тачкама чије су координате:

Тачка Y X

А 6 414 045 4 912 825

Б 6 414 570 4 912 478

Ц 6 414 640 4 912 820

Д 6 414 315 4 913 054

1. **Опис пројекта**

Пројекат подразумијева истраживање угља на локалитету „Медна“, код Мркоњић Града.

Вриједност планиране инвестиције за истраживање износи 101.148,00 КМ.

Истраживање угља на предметном локалитету ће се одвијати у складу са Законом о геолошким истраживањима, подзакнским актима проистеклим из наведеног закона и одобреним Пројектом детаљних геолошких истраживања.

Након завршетка пројектом предвиђених детаљних геолошких истраживања Концесионар ће израдити Елаборат о резервама.

1. **Студија оправданости додјеле концесије**

Понуђач је дужан да уз понуду достави Студију оправданости додјеле кoнцесије са елементима процјене заштите животне средине, израђену од стране привредног друштва или другог правног лица које испуњава услове за израду техничке документације у области геологије.

1. **Максималан рок трајања концесије**

Концесија се додјељује на период до једне године, рачунајући од дана закључења Уговора о концесији.

1. **Минимилан износ концесионе накнаде**

Минимилан износ концесионе накнаде за уступљено право у износу од 2.022,96 КМ утврђен је на основу Правилника о висини концесионе накнаде и банкарским гаранцијама у области електроенергетике, енергената, рударства и геологије („Службени гласник Републике Срспксе“, бр. 67/14, 3/16 и 50/16).

1. **Начин рјешавања имовинско-правних односа**

Начин рјешавања имовинско правних односа детаљније ће се регулисати уговором о концесији.

1. **Гаранција на име обезбијеђења понуде-депозит**

Обавезан услов за учешће у поступку додјеле концесије је достава гаранције на име обезбјеђења понуде у износу од 1.000,00 КМ и обезбјеђује се у виду новчаног депозита, са роком важења до правоснажности рјешења о избору најповољнијег понуђача и додјели концесије за истраживање угља на локалитету „Медна“, код Мркоњић Града.

Депозит се уплаћује на Јединствени рачун трезора број: 5620990000130280; сврха уплате: уплата депозита за обезбјеђење понуде (уплата се односи на Министарство индустрије, енергетике и рударства-депозит по јавном пoзиву).

1. **Услови, рок и начин враћања депозита**

Понуђачу који буде изабран за концесионара депозит се урачунава у једнократну концесиону накнаду.

Депозит се враћа понуђачу који не буде изабран у року од 30 дана од дана правоснажности рјешења о избору најповољнијег понуђача и додјели концесије за истраживање угља на локалитету „Медна“, код Мркоњић Града или понуђачу чија понуда је неблаговремено достављена, у року од 15 дана од дана када Комисија за концесије Републике Српске констатује ту чињеницу.

Депозит неће бити враћен изабраном понуђачу ако:

* не испоштује неки од услова који је потребно испунити прије потписивања уговора о концесији,
* одустане од закључивања уговора о концесији.

1. **Право учешћа на Јавном позиву**

Право учешћа на Јавном позиву имају домаћа и страна правна и физичка лица или конзорцијум два или више уговором повезаних правних лица која испуњавају услове из Документације за јавно надметање.

1. **Докази за учешће на Јавном позиву**
   1. **Подобност за учешће на Јавном позиву за додјелу концесије у смислу члана 19. Закона о концесијама, понуђач доказује достављањем сљедећих доказа:**

**а) за правна лица:**

1) извод из регистра пословних субјеката или другог одговарајуће регистра,

2) доказ надлежног органа земље сједишта понуђача којим се доказује да над понуђачем није покренут поступак стечаја или поступак ликвидације,

3) изјаву понуђача потписану и овјерену код надлежног органа земље сједишта понуђача којом доказује да са њим или са његовим повезаним лицем није раскинут уговор о концесији кривицом концесионара,

4) за домаћа правна лица увјерење Основног суда сједишта понуђача којим се доказује да понуђач није правоснажном пресудом осуђиван за кривично дјело извршено у вршењу регистроване дјелатности,

5) за страна правна лица доказ надлежног органа земље сједишта понуђача којим се доказује да понуђач није правоснажном пресудом осуђиван за кривично дјело извршено у вршењу регистроване дјелатности,

6) увјерење надлежног пореског органа или другог надлежног органа земље сједишта понуђача којим доказује да је испунио обавезе по основу пореза (директни и индиректни) и доприноса (пензијско и здравствено осигурање), у складу са важећим прописима,

7) изјаву понуђача потписану и овјерену код надлежног органа земље сједишта понуђача којом доказује да није уступио уговор о концесији трећем лицу или финансијској организацији.

**б) за физичка лица:**

1. увјерење о пребивалишту или овјерену копију путне исправе за страно лице и
2. увјерење о невођењу кривичног поступка издато од надлежног суда или други еквивалентан документ земље сједишта понуђача којом се доказује да се против понуђача не води кривични поступак.
   1. **Економско-финансијску подобност и искуство у обављању концесионе дјелатности понуђач доказује достављањем сљедећих доказа:**

**а) за правна лица:**

1. доказ да је понуђач у посљедњих 12 мјесеци, рачунајући од дана објављивања Јавног позива, био ликвидан (потврда о ликвидности издата од АПИФ-а),
2. финансијски извјештај понуђача састављен у складу са законом и међународним рачуноводственим стандардима за посљедњу годину пословања,
3. доказ да понуђач има властита финансијска средства за реализацију предмета концесије и/или изјаву одговарајуће финансијске организације да ће пратити понуђача у финансирању предмета концесије.

**б) *Физичка лица*** своју економско-финансијску подобност доказују на начин предвиђен у тачки 10.2.а) подтачка 3) овог јавног позива.

* 1. **Остали докази:**

1. уговор о конзорцијуму ако понуђачи подносе заједничку понуду,
2. доказ о уплати новчаног депозита на име обезбјеђења понуде,
3. доказ о уплати средстава за преузимање Документације за јавно надметање,
4. изјава о прихватању Документације за јавно надметање,
5. изјава понуђача да преузима обавезу оснивања привредног друштва за обављање концесионе дјелатности, ако понуђач нема основано привредно друштво са сједиштем у Републици Српској,
6. изјава којом понуђач потврђује да има обавезу према својој понуди до закључивања уговора о концесији и
7. доказ да је Студију економске оправданости израдило привредно друштво или друго правно лице које испуњава услове за израду техничке документације у области геологије.
   1. **Уколико понуду подноси конзорцијум докази из тачака 10.1.а), 10.2а) и 10.3. подтачке 4) и 5) се подносе за сваког члана конзорцијума.**
   2. **Сва документа која се прилажу морају бити у оригиналу или овјереној копији и не старија од 120 дана.**
8. **Рок за достављање понуда**

Рок за достављање понуда је 30 дана од дана објављивања Јавног позива у „Службеном гласнику Републике Српске“.

1. **Начин достављања понуде и адреса**

Понуде се достављају лично или препоручено путем поште у запечаћеној коверти са назнаком ***„Понуда на Јавни позив за додјелу концесије за истраживање угља на локалитету „Медна“, код Мркоњић Града – НЕ ОТВАРАТИ“***, на адресу: *Министарство индустрије, енергетике и руарства, Трг Републике Српске број 1, 78 000 Бања Лука.*

1. **Могућност посјете локацији**

Свим лицима која су преузела Документацију за јавно надметање, прије достављања понуде, биће омогућена посјета локацији на којој ће се обављати концесиона дјелатност, уколико за то искажу интерес. Вријеме посјете локацији одредиће се у договору са представницима заинтересованих лица.

1. **Рок у коме се понуда може повући**

Повлачење понуде понуђач може извршити најкасније до истека рока за подношење понуда. Захтјев за повлачење понуде доставља се Министарству индустрије, енергетике и рударства у писаној форми. Захтјев за повлачење понуде доставља се у коверти са назнаком: ***„Повлачење понуде за учешће на Јавном позиву за додјелу концесије за* истраживање угља на локалитету *„Медна“, код Мркоњић Града.“***

1. **Обавјештење о датуму, времену и мјесту отварања понуде**

Комисија за концесије Републике Српске понуђаче ће обавијестити о датуму, времену и мјесту отварања понуда.

1. **Могућност поништења поступка додјеле концесије**

Поступак додјеле концесије може се поништити након истека рока за достављање понуда у случајевима предвиђеним чланом 24. став 1. Закона о концесијама.

1. **Вријеме и начин преузимања Документације за јавно надметање**

Право учешћа на Јавном позиву имају само лица која су откупила Документацију за јавно надметање, а коју чине:

* Јавни позив за подношење понуда,
* Опис предмета концесије,
* Упутство понуђачима за израду понуде,
* Критеријуми за вредновање и оцјену понуда и
* Нацрт уговора о концесији.

Заинтересовани понуђачи могу преузети Документацију за јавно надметање у просторијама Министарства индустрије, енергетике и рударства, сваки радни дан од 08-16 часова, у року од 15 дана од дана објављивања Јавног позива у „Службеном гласнику Републике Српске“, у канцеларији број 25, на осмом спрату.

Документација се може преузети уз доказ о уплати неповратне накнаде у износу од 2.500,00 КМ, која се уплаћује на жиро рачун Јавни приходи Републике Српске број: 5620990000055687; врста прихода: 722511; сврха уплате: откуп документације за јавно надметање; организациони код: 1445001; шифра општине: 002.

1. **Идентитет подносиоца иницијативе за додјелу концесије и износ бонуса**

Иницијативу за додјелу концесије за истраживање угља на локалитету „Медна“, код Мркоњић Града поднијело је привредно друштво „МЕДНА НВ“ д.о.о. Мркоњић Град.

Подносиоцу иницијативе додјељује се бонус за понуђено рјешење (технички и економско-финансијски аспект) који износи 10% од припадајућих бодова по свим критеријумима за вредновање понуда.

1. **Измјене и допуне Јавног позива**

Евентуалне измјене и допуне Јавног позива ће бити објављене на исти начин на који се објављује и основни текст Јавног позива, а рок за достављање понуда продужиће се за вријеме које је протекло од дана објављивања основног текста Јавног позива до дана објављивања његове измјене и допуне у „Службеном гласнику Републике Српске“.

1. **Објављивање Јавног позива**

Овај позив објавиће се у дневном листу „Глас Српске“, „ Службеном гласнику Републике Српске“, на сајту Владе Републике Српске, Министарства индустрије, енергетике и рударства: [www.vladars.net](http://www.vladars.net) и на сајту Комисије за концесије Републике Српске: [www.koncesije-rs.org](http://www.koncesije-rs.org)

Неблаговремене, непотпуне као и понуде поднесене од стране неовлашћеног лица, неће се узети у разматрање.

Лице задужено за давање информација:

Есад Салчин, 051/339-423.

**М И Н И С Т А Р**

Број: 05.07/310-65/18 **Петар Ђокић**

Датум:16.02.2018. године